ŠTEVILO OBVEZNIH TRETIRANJ AMERIŠKEGA ŠKRŽATKA PO OBČINAH NA RAZMEJENIH OBMOČJIH (OKUŽENO OBMOČJE IN VAROVALNI PAS) V LETU 2023

# Severovzhodna Slovenija (Štajerska in Prekmurje)

| **Območje in institucija** | **Občine** | **Število obveznih tretiranj letno** |
| --- | --- | --- |
| Okuženo območje v Prekmurju  (območje KGZS - Zavod Maribor) | Lendava, Dobrovnik | 3 tretiranja |
| Okuženo območje in varovalni pas  (območje KGZS - Zavod Maribor) | Ljutomer, Ormož, Razkrižje, Sveti Tomaž, Sveti Jurij ob Ščavnici, Trnovska vas, Destrnik | 3 tretiranja |
| Varovalni pas vključno z žarišči okužbe (Štajerska)  (območje KGZS - Zavod Maribor) | Sveti Andraž, Juršinci, Gorišnica, Dornava | 3 tretiranja |
| Varovalni pas vključno z žarišči okužbe (Štajerska)  (območje KGZS - Zavod Maribor) | Zavrč, Cirkulane, Markovci, Ptuj, Duplek, Lenart, Sveta Trojica v Slovenskih goricah, Cerkvenjak, Gornja Radgona, Radenci, Križevci | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe (Prekmurje)  (območje KGZS - Zavod Maribor) | Moravske toplice, Puconci, Kobilje | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe (Štajerska)  (območje KGZS – Zavod Maribor) | Veržej, Križevci, Apače, Sveta Ana, Šentilj, Kungota, Pesnica, Sveti Jurij v Slovenskih goricah, Benedikt, Maribor, Hoče-Slivnica, Rače-Fram, Miklavž na Dravskem polju, Starše, Hajdina, Videm, Kidričevo, Slovenska Bistrica, Poljčane, Makole, Majšperk, Podlehnik, Oplotnica, Žetale, Središče ob Dravi | 2 tretiranji |
| Varovalni pas vključno z žarišči okužbe (Prekmurje)  (območje KGZS - Zavod Maribor) | Tišina, Murska Sobota, Beltinci, Odranci, Črenšovci, Velika Polana, Turnišče, Cankova, Rogašovci, Grad, Kuzma, Gornji Petrovci, Šalovci, Hodoš | 2 tretiranji |
| Varovalni pas vključno z žarišči okužbe (Štajerska)  (območje Inštituta za hmeljarstvo in pivovarstvo Slovenije) | Bistrica ob Sotli | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe (Štajerska)  (območje Inštituta za hmeljarstvo in pivovarstvo Slovenije) | Zreče, Vojnik, Slovenske Konjice, Rogaška Slatina, Rogatec, Šentjur, Šmarje pri Jelšah, Podčetrtek, Kozje | 2 tretiranji |

V določenih občinah na Štajerskem in v Prekmurju (občine Zavrč, Cirkulane, Markovci, Ptuj, Duplek, Lenart, Sveta Trojica v Slovenskih goricah, Cerkvenjak, Gornja Radgona, Radenci, Križevci, Moravske toplice, Puconci, Kobilje in Bistrica ob Sotli) ter v Posavju (občina Krško) lahko imetnik zmanjša število tretiranj s treh na dve tretiranji, če sam spremlja ulov odraslih škržatkov z rumenimi lepljivimi ploščami in so po opravljenem 2. tretiranju ulovljeni manj kot 4 škržatki na eno ploščo na teden. V takem primeru mora imetnik spremljati ulov ameriškega škržatka z rumenimi lepljivimi ploščami in redno zapisovati število ulovljenih škržatkov, kot je navedeno v navodilih v prilogi 1 načrta ukrepov za zlato trsno rumenico (v nadaljevanju: načrt ukrepov).

Zmanjšanje števila tretiranj s treh na dve tretiranji velja le za vinograd, v katerem imetnik spremlja ulov ameriškega škržatka in zapisuje število ulovljenih škržatkov v skladu s prilogo 1 načrta ukrepov. Če v teh občinah v vinogradih ne spremlja ameriškega škržatka, kot je določeno v navodilih v prilogi 1 načrta ukrepov, mora opraviti 3 tretiranja.

# Jugovzhodna Slovenija (Posavje, Dolenjska in Bela krajina):

| **Območje in institucija** | **Občine** | **Število tretiranj** |
| --- | --- | --- |
| Okuženo območje in varovalni pas (vključno z žarišči okužbe)  (območje KGZS – Zavod NM) | Dolenjske Toplice, Straža, Mirna peč, Novo mesto, Šentjernej, Kostanjevica na Krki, Brežice | 3 tretiranja |
| Varovalni pas vključno z žarišči okužbe  (območje KGZS – Zavod Novo mesto) | Krško | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe  (območje KGZS – Zavod Novo mesto) | Žužemberk, Trebnje, Mirna, Šentrupert, Mokronog-Trebelno, Sevnica, Šmarješke Toplice, Škocjan, Semič, Črnomelj, Metlika | 2 tretiranji |

# Zahodna Slovenija (Primorska):

| **Območje in institucija** | **Občine** | **Število tretiranj** |
| --- | --- | --- |
| Okuženo območje in varovalni pas vključno z žarišči okužbe  (območje KGZS – Zavod Nova Gorica) | Piran, Izola, Koper, Ankaran, Sežana, Komen, Renče-Vogrsko | 2 tretiranji; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 1. tretiranju ulovljeni manj kot 4 škržatki na eno ploščo na teden, 2. tretiranja ni treba opraviti. |
| Varovalni pas vključno z žarišči okužbe  (območje KGZS – Zavod Nova Gorica) | Brda, Nova Gorica, Šempeter-Vrtojba, Miren-Kostanjevica, Ajdovščina, Vipava, Divača, Hrpelje-Kozina | 2 tretiranji; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 1. tretiranju ulovljeni manj kot 4 škržatki na eno ploščo na teden, 2. tretiranja ni treba opraviti. |

Imetnik v zahodni Sloveniji lahko v občinah v razmejenem območju zmanjša število tretiranj z dveh na eno tretiranje, če sam spremlja ulov odraslih škržatkov z rumenimi lepljivimi ploščami in so po opravljenem 1. tretiranju ulovljeni manj kot 4 škržatki na eno ploščo na teden. V takem primeru mora imetnik spremljati ulov ameriškega škržatka z rumenimi lepljivimi ploščami in redno zapisovati število ulovljenih škržatkov, kot je navedeno v navodilih v prilogi 1 načrta ukrepov. Zmanjšanje števila tretiranj z dveh na eno tretiranje velja le za vinograd, v katerem imetnik spremlja ulov ameriškega škržatka in zapisuje število ulovljenih škržatkov v skladu s prilogo 1 načrta ukrepov. Če v teh občinah v vinogradih ne spremlja ameriškega škržatka, kot je določeno v navodilih v prilogi 1 načrta ukrepov, mora opraviti 2 tretiranji.